|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine**  **Bosansko-podrinjski kanton Goražde**  **Općina Pale**  **Općinsko vijeće** |  | **Bosnia and Herzegovina**  **Federation of Bosnia and Herzegovina**  **Bosnian-Podrinje Canton of Goražde**  **Municipality of Pale**  **Municipal Council** |

Broj: 02-04-20/25

Prača: 03.02.2025. godine

Na osnovu člana 2.12. stav 5. Izbornog zakona Bosne i Hercegovine („Službeni glasnik BiH“, broj: 23/1, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), člana 7. Uputstva o utvrđivanju kvalifikacija, broja, imenovanju, obuci i razrješenju članova izborne komisije osnovne izborne jedinice u Bosni i Hercegovini (”Službeni glasnik Bosne i Hercegovine”, broj: 31/24 i ), člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 82. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22) Općinsko vijeće Općine Pale, na svojoj III redovnoj sjednici održanoj dan 03.02.2025. godine, **donosi**

**O D L U K U**

**O RASPISIVANJU JAVNOG OGLASA ZA IMENOVANJE PREDSJEDNIKA I JEDNOG ČLANA**

**OPĆINSKE IZBORNE KOMISIJE PALE**

**Član 1.**

Ovom Odlukom utvrđuje se raspisivanje javnog oglasa za imenovanje predsjednika i jednog člana Općinske izborne komisije Pale.

**Član 2.**

Javni oglas iz člana 1. ove Odluke objavit će se na web stranici Općine Pale, radio „Prači“ i oglasnim tablama Općine i mjesnih zajednica.

Krajnji rok za podnošenje prijava je 8 (osam) dana od prvog dana objave na web stranici Općine Pale.

**Član 3.**

Kandidati za predsjednika i člana Općinske izborne komisije treba ispunjavati opće uslove propisane članom 2.2. stav 1. i 2. Izbornog zakona Bosne i Hercegovine i posebne uslove propisane članom 2.2, 2.3 i 2.14 Izbornog zakona Bosne i Hercegovine i članom 2. i 3. Uputstva o utvrđivanju kvalifikacija, broja, imenovanju, obuci i razrješenju i članova izborne komisije osnovne izborne jedinice u Bosni i Hercegovini .

**Član 4.**

Mandat člana Općinske izborne komisije traje 7 (sedam) godina računajući od dana pravosnažnosti akta o davanju saglasnosti Centralne izborne komisije Bosne i Hercegovine, na Odluku o imenovanju člana Općinske izborne komisije, donesenu od strane Općinskog vijeća Pale.

**Član 5.**

Zadužuje se Služba Općinskog vijeća Pale da u roku od 10 dana od dana usvajanja ove Odluke, sačini tekst Javnog oglasa za imenovanje predsjednika i jednog člana Općinske izborne komisije Pale, te izvrši njegovo objavljivanje u sredstvima informisanja, navedenim u članu 2. stav 1. ove Odluke.

**Član 6.**

Postupak po raspisanom javnom oglasu provest će Komisije za provođenje postupka javnog oglasa, za imenovanje predsjednika i jednog člana Općinske izborne komisije (u daljem tekstu konkursna komisija), koju imenuje Općinsko vijeće Pale.

**Član 7.**

Zadatak Komisija je da postupi u skladu sa članom 9. i 10. Uputstva o utvrđivanju kvalifikacija, broja, imenovanju, obuci i razrješenju članova razrješenju izborne komisije osnovne izborne jedinice u Bosni i Hercegovini (”Službeni glasnik Bosne i Hercegovine”, broj: 31/24).

**Član 8.**

Općinsko vijeće Pale, cijeneći položaj kandidata na rang listi koju dostavi Konkursna komisija donijet će Odluku o imenovanju predsjednika i jednog člana Općinske izborne komisije te istu sa potrebnom dokumentacijom dostaviti Centralnoj izbornoj komisiji Bosne i Hercegovine, na davanje saglasnosti.

**Član 9.**

Ova Odluka stupa na snagu danom donošenja a naknadno će biti objavljena u Službenim novinama Bosansko podrinjskog kantona Goražde.

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Sekretar OV,
3. Općinski načelnik,
4. U a/a.